అక్కినేని అఖిల్
అక్కినేని అఖిల్ (జననం. ఏప్రిల్ 8 1994) భారతీయ సినిమా నటుడు. ఆయన తెలుగు సినిమా పరిశ్రమలో నటునిగా ఉన్నాడు. అతడు ప్రముఖ సినిమా నటులైన అక్కినేని నాగార్జున మరియు అమల అక్కినేని ల కుమారుడు. ఆయన సినీ పరిశ్రమలో తన బాల్యంలోనే ఒక తెలుగు హాస్య సినిమా అయిన సిసింద్రీ తో ప్రారంభించాడు. అప్పటికి అతని వయస్సు ఒక సంవత్సరం. అఖిల్ ఏప్రిల్ 8, 1994 న కాలిఫోర్నియా లోని సాన్ జోస్ లో జన్మించాడు. ఆయన అక్కినేని నాగార్జున మరియు ఆయన రెండవ భార్య అయిన అమల అక్కినేని లకు జన్మించాడు. నాగార్జున యొక్క మొదటి భార్య కుమారుడైన అక్కినేని నాగచైతన్య కూడా తెలుగు సినిమా నటుడే. ఆయన ప్రముఖ నటుడు మరియు దర్శకుడు అయిన అక్కినేని నాగేశ్వరరావు యొక్క మనుమడు. ఆయన తన తండ్రివైపునుండి తెలుగు వారివైపు, తల్లి నుండి బెంగాలీ మరియు ఐరిష్ వారసుడు.
అనన్య (నటి)
అనన్య అసలు పేరు అయిల్య. కేరళలోని కొత్తమంగళంలో మలయాళ కుటుంబంలో జన్మించింది అనన్య. ఆమె తల్లి ప్రసీతా, తండ్రి గోపాలకృష్ణన్  నాయర్. గోపాలకృష్ణన్ ప్రముఖ సినీ నిర్మాత. ఆమె తమ్ముడి పేరు అర్జున్.1995లో ఆమె తండ్రి సహ నిర్మాతగా తీసిన పై బ్రదర్స్ సినిమాలో బాల నటిగా తెరంగేట్రం చేసింది. అళువాలోని సెయింట్ గ్జేవియర్స్ కళాశాలలో కమ్యూనికేటివ్ ఇంగ్లీష్ లో బిఏ డిగ్రీ పూర్తి చేసింది ఆమె. ఆమె చిన్నతనంలో విలువిద్య నేర్చుకుంది. విలువిద్యకు చెందిన రాష్ట్ర పోటీల్లో పురస్కారం గెలుచుకుంది అనన్య. ఆమె కాలేజిలో చదువుకునేటప్పుడు స్టార్ వార్స్ అనే టీవీ షోలో పాల్గొంది. ఆ షోలో ఆమెను చూసిన కొందరు దర్శకులు అనన్యను నటించమని అడిగారు. కానీ ఆమె దాదాపు 5 సినిమా అవకాశాలను నిరాకరించాకా, పాజిటివ్ సినిమాలో నటించేందుకు ఒప్పుకుంది.